ทันเกมส์ภาคบ่าย-บล.ไทยพานิชย์
ทันเกมส์ภาคบ่าย-บล.ไทยพานิชย์
26 ก.ย. 2559

สรุปภาวะตลาดภาคเช้า
อ่อนตัวลงต่อ – SET อ่อนตัวลงต่อจากเมื่อวันศุกร์ ด้วย Sentiment เชิงลบ ตลาดยุโรปและสหรัฐ เมื่อคืนวันศุกร์ปรับตัวลง เป็นปัจจัยกดดันตลาดภูมิภาคเช้านี้ รวมถึงการอ่อนตัวของราคาน้ำมันดิบ กดดันกลุ่มพลังงาน ในช่วงการประชุมโอเปกนอกรอบ ซึ่งเปิดฉากในวันนี้ ถึง 28 ก.ย. ซึ่งตลาดยังไม่คาดว่าจะเกิดข้อตกลงเรื่องคงกำลังการผลิตได้ ทั้งนี้ SET ปิดตลาดภาคเช้าที่ระดับ 1488.97 จุด -3.91 จุด หรือ -0.3% ด้วยมูลค่าซื้อขายที่ระดับ 1.8 หมื่นลบ. กลุ่มหลักต่างปิดลบกดดันตลาด โดยพลังงาน แบงก์ และ ICT ปิด -0.6%, -0.8% และ -0.4% ตามลำดับ ด้านตลาดภูมิภาคส่วนใหญ่อยู่ในแดนลบ
กลยุทธ์ที่แนะนำ 
ช่วงบ่าย: มีแนวต้านระยะสั้นที่ 1495 จุด ซึ่งหากขึ้นทะลุผ่านได้ จะเป็นสัญญาณที่ดีขึ้น ส่วนภาพรวมช่วงนี้ มีกรอบล่างบริเวณ 1470-1480 จุด ซึ่งหากยังไม่ต่ำกว่า คาด SET จะกลับมาฟื้นตัวขึ้นได้ต่อ และทะลุ 1500 จุด โดยมีแนวต้านถัดไปที่ 1525 และ 1555 จุด ตามลำดับ กลยุทธ์ ยังเน้นขายลดพอร์ต ตามแนวต้าน หรือเมื่อ SET หลุดต่ำกว่า 1470 จุด ส่วนจะเข้าตลาดช่วงนี้ เน้นเล่นสั้นไปก่อน ทั้งนี้ หุ้นแนะนำ ตามสัญญาณเทคนิค ได้แก่ PACE (รับ 3.30 ต้าน 3.54 Cut 3.20)